 علمت “كود”، من مصادر جيدة الاطلاع، أن لجن تفتيش مركزية تابعة لوزارتي الثقافة والاتصال والأوقاف والشؤون الإسلامية، مشات للمعرض الدولي ديال الكتاب والنشر فكازا لي غادي تكون فيه دولة إسبانيا هي ضيف الشرف، واللي غادي يبدا ما بين 7 إلى 17 فبراير 2019. حسن الوزاني، مدير مديرية الكتاب والخزانات والمحفوظات، قال في تصريح لـ”كود”، أن هاد اللجنة لي تابعة لوزارة الثقافة والاتصال ووزارة الأوقاف المهام ديالها هو مراقبة الكتب ديال التكفير أو التطرف او ما شبه ذلك، مشيرا إلى أن الزيارة ديالها عادية جدا وكتجي كول عام. وأضاف المتحدث، قائلاً: “اللجن المذكورة راها بدات تدير زيارات ديالها للمعرض قبل افتتاحه وهادشي عادي ومعروف ان أي معرض كتكون فيه لجن مختلطة وفالعالم كولو ماشي غير فالمغرب”، قبل أن يضيف ان هاد اللجنة كتراقبو حتى لكتب لي يكون فيها مس بالمقدسات او بالتوابث وبالصحرا المغربية على الخصوص”. 
لجن مركزية من وزارتي الثقافة والاتصال والأوقاف مشات لمعرض الكتاب